CELEX: 62007TN0398
Language: da
Date: 2007-10-31 00:00:00
Title: Sag T-398/07: Sag anlagt den 31. oktober 2007 — Spanien mod Kommissionen

12.1.2008   
            
            
               DA
            
            
               Den Europæiske Unions Tidende
            
            
               C 8/17
            
         Sag anlagt den 31. oktober 2007 — Spanien mod Kommissionen
   (Sag T-398/07)
   (2008/C 8/32)
   Processprog: spansk
   Parter
   
      Sagsøger: Kongeriget Spanien (ved N. Díaz Abad, som befuldmægtiget)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 4. juli 2007 om en procedure i henhold til EF-traktatens artikel 82 (sag COMP/38.784 — Wanadoo España mod Telefónica) annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Ved nærværende søgsmål påstås annullation af Kommissionens beslutning af 4. juli 2007 om en procedure i henhold til EF-traktatens artikel 82 (sag COMP/38.784 — Wanadoo España mod Telefónica), hvorved Kommissionen pålagde Telefónica S.A. in solidum med Telefónica de España en bøde på 151 875 000 EUR for overtrædelse af artikel 82 EF. Ifølge Kommissionen anvendte de to virksomheder i perioden fra september 2001 til december 2006 urimelige takster ved engrostjenester og detailtjenester for bredbåndsadgang.
   Til støtte for påstanden gør sagsøgeren følgende søgsmålsgrunde gældende:
   
               —
            
            
               Tilsidesættelse af samarbejdspligten fastsat i artikel 10 EF og artikel 7, stk. 2, i direktiv 2002/21/EF (1), for så vidt som Kommissionen ikke gav Autoridad Nacional de Reglamentación española mulighed for at samarbejde med den, med henblik på at undersøge de midler, som ville have gjort det muligt at løse den formodede overtrædelse på den mest effektive måde.
            
         
               —
            
            
               Tilsidesættelse af artikel 82 EF ved en åbenbart urigtig bedømmelse vedrørende nødvendigheden af engrostjenester, beregningen af udgifterne samt virkningen af Telefónica's adfærd på konkurrenterne og forbrugerne.
            
         
               —
            
            
               En ultra vires-anvendelse af artikel 82 EF, idet den anfægtede beslutning påvirker de spanske lovgivningsmæssige rammer for elektronisk kommunikation, som ødelægger ligevægten mellem forhåndsregulering og lovgivning vedrørende konkurrenceforhold. Endvidere foreligger der uoverensstemmelse mellem de resultater, Kommissionen var nået frem til i forbindelse med internationale erfaringer, og de faktiske forhold på markedet i Spanien, hvilket har hindret den spanske nationale tilsynsmyndighed i at opfylde de mål, der er fastsat i den nævnte lovgivning, samt medført en tilsidesættelse af specialitetsprincippet.
            
         
               —
            
            
               Tilsidesættelse af retssikkerhedsprincippet, idet den anfægtede beslutning indebærer en efterfølgende ændring af strukturen for de lovgivningsmæssige rammer, som er blevet fastsat forudgående.
            
         
               —
            
            
               Tilsidesættelse af princippet om den berettigede forventning i relation til den erhvervsdrivende, som er blevet pålagt en bøde, og i relation til de øvrige erhvervsdrivende på det pågældende marked, idet der brydes med de lovgivningsmæssige rammer på et marked, som allerede er blevet reguleret af Comisión del Mercado de las Telecomunicaciones.
            
         
      (1)  Europa-Parlamentets og Rådets direktiv 2002/21/EF af 7.3.2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33).